**Књижевни жанрови у средњовековној књижевности**

***Прозни жанрови***

***Житије (хагиографија)*** - животопис светоме

***Патерици (отаћници)*** – збирке пустињачких повести, изрека и анегдота о старцима египатске, палестинске и сиријске пустиње

***Повест*** – маштовито излагање историјског догађаја или легенде:

 а) кратке анегдоте

 б) опширна приповест

 в) легенда хагиографског типа – формално житије (роман – “Житије Варлаама и Јоасифа”)

***Сказаније*** – везује се са повешћу мада тај назив носе и неки научни списи (“Сказаније о писменах” – Црноризац Храбар из 10. века)

***Слово*** – слово или говор, или проповед на одређену тему из Библије или црквеног календара, али и на посебну моралистичку тему

***Зборници*** – скупљена слова светих отаца

***Посланица*** – посланија, писма

***Повеља*** – документ правног карактера који се одликује и неким посебним књижевним елементима, нарочито у уводном делу (аренга) – нимало правног садржаја већ посебан књижевни жанр у коме долази до изражаја духовна, идеолошка мотивација

***Виђење (виденије) или Откровеwе (откровеније)*** – открива се посмртна судбина, тајна загробног живота или каква друга порука са оног света

***Родослови*** – приказује порекло, генеолошку везу српских владара са приказаним родоначелницима династије у српским или светским оквирима

***Летопис*** – историја појединих владара и читаве лозе једне династије која се излаже у природном временском редоследу

***Песнички жанрови***

***Служба*** - жанр састављен из већег броја литургијских песама, молитава и обредних структура успркос утврђеном поретку. Њом влада лавтревтички моменат – моменат служења Богу или светоме. Служба се сатоји од три основна жанра службе:

 а) ***Тропар*** - краћа црквена песма од неколико стихова или колоначији називи упућују на певање. Он се одликује похвалним, прославним карактером – у њему се прославља празник или спомен светог. Има више поджанрова тропара: васкрсни, отпусни, богородични...

 б) ***Стихира*** - везује се за стихове из псалама. Не разликује се од тропара, осим по дужем облику и по другој мелодијској формули. Поджанрови су: подобни, самоподобни, самогласни...

 в) ***Кондак*** – првобитно велика сложена песма, сиријског порекла, а сада по једна мања строфа повезана са другим жанром – икосом – који је песничка варијација на тему кондака – химнично прославља свеца или догађај.

 ***Кондак са икосом гради сложену песничку структуру – акатист***, док ***тропари са ирмосом слажу комплекс канона*** у чијој је основи спасење остварено у светлости онога који се прославља службом.

***Прелазни жанрови између прозе и поезије***

***Похвала*** – краћи или дужи песнички текст са изразито лирским обележјем у којима се велича и прославља врлина једног светог или какве друге историјске личности и тако утврђује њен култ. То је краћи песнички став, самосталан или у саставу другог већег жанра. У ширем смислу то је реторска проза и представља посебну врсту слова - отуда и чест назив – похвално слово

***Плач*** својеврсна књижевна тужбалица која је историјски више везана за библијске мотиве

***Молитва*** - жанр у обраћању Богу, анђелима и свим светим лицима као објекту култа

***Записи*** - жанр који такође стоји на граници прозе и поезије